Hin árlega Félagsmiðstöðva - og ungmennahúsavika Samfés er haldin hátíðleg um land allt dagana 11. - 15. nóvember . Félagsmiðstöðvar Tjarnarinnar stóðu að því tilefni fyrir glæsilegri dagskrá á Félagsmiðstöðvadaginn og buðu gestum og gangandi upp á vandræðavöfflur , kleinubar , köku , kaffi og ýmislegt fleira . Unglingarnir í Hinsegin félagsmiðstöð S78 og Tjarnarinnar buðu fjölskyldum sínum og öðrum gestum í heimsókn þriðjudaginn 12. nóvember . Unglingar í félagsmiðstöðvunum 100 og 1 , 105 , Frosti , Gleðibankinn og Hofið buðu fjölskyldum sínum og öðrum gestum í heimsókn miðvikudaginn 13. nóvember . Gríðarlegur fjöldi barna , unglinga og fjölskyldumeðlima mætti í hverja félagsmiðstöð og tóku þátt í fjölbreyttum og skemmtilegum viðburðum . Gestir fengu að prufa ýmsa fasta liði í félagsmiðstöðvastarfinu og aðra nýrri , til dæmis Hjartslátt , Kahoot , Twister , Ruslaskotið , Just Dance og Larp . Við þökkum öllum sem tóku þátt í gleðinni með okkur kærlega fyrir komuna og erum strax farin að hlakka til næst !